Ann Haydon-Jones

Ann Haydon-Jones (født Adrienne Shirley Haydon 7. oktober 1938 i Birmingham) er en britisk, tidligere profesjonell tennisspiller.

Haydon-Jones var en av verdens ti beste kvinnelige tennisspillere i årene 1957–70 og som best var hun nummer to på rankingen (i 1967 og 1969). Hun nådde minst semifinale i Wimbledon sju ganger i perioden 1958–68. I 1967 spilte hun sin første finale i Wimbledon, hun tapte for Billie Jean King med 3-6, 4-6. I 1969, etter å ha beseiret Margaret Court i semifinalen, møtte hun på nytt King i finalen. Denne gangen vant hun med 3-6, 6-3, 6-2 til stort jubel av hjemmepublikumet. Hun vant også mixed doubleturneringen sammen med Fred Stolle. Hun ble profesjonell tennisspiller i 1969.

Ann Haydon-Jones fikk i 1969 prisen BBC Sports Personality of the Year og 1985 ble hun opptatt i International Tennis Hall of Fame. Ved nyttår 2014 ble hun utnevnt til kommandør (CBE) av Order of the British Empire.

Grand Slam-titler 
  Franske mesterskapet/French Open
 Single damer – 1961 (hun beseiret Yola Ramírez med 6-2, 6-1 i finalen)
 Single damer – 1966 (hun beseiret Nancy Richey med 6-3, 6-1 i finalen)
 Double damer – 1963 (sammen med Renee Shuurman)
 Double damer – 1968 (sammen med Françoise Durr)
 Double damer – 1969 (sammen med Françoise Durr)
  Wimbledon: Single damer – 1969 (hun beseiret Billie Jean King med 3-6, 6-3, 6-2 i finalen)
 Mixed double – 1969 (sammen med Fred Stolle)
  Australian Open:'''
 Mixed double – 1969 (sammen med Fred Stolle)

Referanser

Eksterne lenker 
 

Britiske tennisspillere
Order of the British Empire (CBE)
Personer fra Birmingham